TUAN SPEAKER: Sentosa.
Terima kasih Yang Berhormat Y.B. TUAN GUNARAJAH A/L R GEORGE : Tuan Speaker untuk memberikan peluang kepada Sentosa. Saya menyokong penuh Usul Pakej Rangsangan Ekonomi yang dibentangkan oleh Dato’ Seri Menteri Besar demi menangani ancaman krisis ekonomi. Banyak perkara yang telah disentuh oleh Seri Setia tadi, saya hanya nak ingin mengucapkan terima kasih kepada satu insan demi jasa dan pengorbanan iaitu semasa beliau menjadi Pengerusi National Disaster Management Agency iaitu Yang Berhormat Dato’ Seri Dr. Wan Azizah yang telah mempengerusikan NADMA dan telah membuat segala persiapan sebelum Pakatan Harapan telah dikhianati. Tuan Speaker tahniah juga saya ingin ucapkan kepada semua frontliners tetapi saya ingin mengucapkan terima kasih kepada kakitangan dan juga sukarelawan ke semua 56 DUN, dialah sebenarnya frontliners kita yang telah bekerjasama dengan selama tiga bulan berturut-turut setiap hari, bertungkus-lumus menyampaikan hasrat Kerajaan Negeri dari segi bantuan dan sebagainya. Dari segi Pakej Rangsangan Ekonomi yang dibentangkan, PBT perlu memainkan peranan yang lebih besar, lebih ruang dan peluang kepada peniaga-peniaga kecil sebenarnya macam Yang Berhormat Seri Setia bentangkan sebentar tadi, lesen perlu diluluskan macam lesen percubaan, seseorang cuba berjinak-jinak dalam perniagaan kalau kita tetapkan had-had yang tidak boleh definitely they would not be able to achieve to this requirement so kita patut memberi peluang kepada mereka-mereka untuk menceburi kerana dari segi pendapatan memang semasa COVID ini banyak orang telah hilang pendapatan, kita perlu bantu untuk mereka cuba berniaga dan untuk mereka mendapatkan pendapatan dan sebagainya. Kalau boleh tapak-tapak usahawan banyak lagi perlu dibuka oleh PBT supaya mereka boleh berniaga. Saya juga ingin mengucapkan terima kasih dan mengucapkan tahniah kepada Kerajaan Negeri dan kepada Yang Berhormat EXCO yang hari ini telah mengumumkan bahawa denda
akan dikenakan kerana menyalahgunakan taman permainan kerana walaupun kita dah cuba beberapa kali untuk mendapat bantuan dari pihak polis dan juga pihak PBT right tetapi hari ini kita mendapat berita baik iaitu denda RM1,000.00 akan dikenakan walau bagaimanapun PBT perlu memainkan peranan untuk memastikan ke semua taman ada papan-papan tanda dan juga penguatkuasaan yang lebih drastik perlu diambil. Akhir sekali saya telah menulis surat kepada Kementerian Kesihatan Malaysia baru-baru ini dan perkara yang saya bentangkan ialah berkenaan dengan sebuah dasar secara komprehensif bersama Kementerian Kesihatan Malaysia dan Kementerian Perumahan dan Kerajaan Tempatan bagi pelaksanaan polisi sekatan mandatori terhadap waktu operasi kedai makan dan restoran 24 jam. Tatkala negara dilanda wabak COVID 19 ini dikawal pengoperasiannya dalam waktu yang terhad. Kita telah belajar dari segi apabila COVID-19 melanda PKP telah mengajar kita untuk duduk di rumah sahaja dan satu ketika kedai hanya boleh dibuka sampai 7:00 malam dan hari ini dibenarkan sampai 12:00 malam dan dari ini kita belajar iaitu kita tidak perlu ada kedai-kedai makan beroperasi 24 jam. Oleh itu saya minta kalau boleh Kerajaan Negeri dan juga PBT cuba meneliti balik dan mengkaji balik keperluan kedai-kedai makanan 24 jam dibenarkan terutamanya di kawasan-kawasan taman perumahan. Kita kalau ada kilang-kilang yang memerlukan kedai itu kita benarkan tetapi di kawasan-kawasan taman perumahan tidak boleh dibenarkan. Ini adalah satu permintaan dari Sentosa kerana banyak restoran-restoran di buka di taman-taman perumahan yang banyak problem dari segi kesihatan, penyediaan makanan yang tidak baik disimpan selama satu malam, esok pagi dan sebagainya. So Kerajaan Negeri perlu memainkan peranan untuk membantu mengatasi masalah ini. Akhir kata saya dengan ini mohon sokong Usul ini. Sekian, terima kasih.